Upravni odbor Veterinarkse komore Srbije

**Predmet:Inicijativa za podnošenje Zahteva za razrešenje predsednika VKS**

U skladu sa članom 9. i 17. Poslovnika o radu Upravnog odbora Veterinarske komore Srbije, dajem na razmatranje Upravnom odboru inicijativu za podnošenje zahteva za razrešenje predsednika VKS Radoša Railića.

Prema članu 23. Statuta VKS na zahtev Upravnog odbora, Nadzornog odbora ili najmanje jedne trećine članova Skupštine, Skupština glasa o razrešenju predsednika Komore pre isteka vremena na koje je izabran.

**Predlažem da Upravni odbor donese odluku da se podnese zahtev Skupštini VKS za razrešenje predsednika VKS iz razloga prekoračenja i zloupotrebe ovlašćenja, kao i povreda Kodeksa veterinarsko medicinske etike.**

Obrazloženje inicijative

U periodu mandata, predsednik VKS je vršeći dužnost izvršio prekoračenje Statutom propisanoh ovlašćenja kao i njihovu zloupotrebu.

P**oslednja u nizu zloupotreba i prekoračenja ovlašćenja odigrala se** prilikom pokušaja održavanja sednice Upravnog odbora dana 05.01.2016. godine. Kako UO nije imao kvorum za rad i odlučivanje, predsednik UO je prekinuo sednicu. Međutim, predsednik VKS je sebi dao za pravo da sam sebe imenuje za predstavnika veterinarskih službi pred Upravom za veterinu bez odluke UO **,** iako je prethodno kao tačka 3. dnevnog reda stavljeno „Imenovanje predstavnika ispred VKS za sastav Komisije Uprave za veterinu za donošenje Pravilnika o PM 2016“. Članom 4. Poslovnika o radu Upravnog odbora propisan je način saradnje sa Ministarstvom poljoprivrede u okviru kog deluje Uprava za veterinu, kao i upućivanje predstavnika radi učestvovanja u radu organa, tela i organizacija. Članom 5. istog Poslovnika propisano je da su odredbe Poslovnika obavezujuće kako za članove UO tako i za predsednika Komore. Nakon toga, predsednik VKS je poslao zvaničan dopis na memorandumu VKS - Upravi za veterinu da je Odlukom UO IMENOVAN za predstavnika VKS. Navedenim postupanjem, predsednik Komore je zloupotrebio i prekoračio sopstvena ovlašćenja dovodeći u zabludu državne organe sopstvenim imenovanjem, zloupotrebivši poverenje organa VKS i svih članova Komore potiranjem ovlašćenja UO, doveo u opasnost funkcionisanje i opstanak Komore ugrozivši dostojanstvo struke u celosti. Takođe, ovakvim nekolegijalnim a protivzakonitim ponašanjem je pokazao da ne poštuje nadležnosti Upravnog odbora i dostojanstvo njegovih članova.

Pored toga, predsednik Komore je u nekoliko dana uspeo da izvrši povrede opštih načela etike na čije se poštovanje obavezao i kao predsednik Komore i kao veterinar:

1. Da će **sprovoditi pravne norme i veterinarsku legislativu** kojima se regulišu profesionalni rad, dužnosti, nadzor, nadležnosti, ovlašćenja, obaveze i prava u okviru veterinarsko – medicinske delatnosti.
2. Da će **braniti čast i dostojanstvo i tradiciju svoje profesije** primerenim vođenjem profesionalnog i ličnog života, kako bi postigao najveće moguće poštovanje društva prema veterinarsko – medicinskoj struci u celini i veterinaru kao ličnosti.
3. **Međusobni odnosi i saradnja među veterinarima zasnivaju se na stručnosti, svesti i savesti, poštovanju znanja, kolegijalnosti, iskrenosti, poštovanja dostojanstva drugih** bez obzira na funkciju, radno mesto i položaj u veterinarsko – medicinskoj profesiji, kako bi se obezbedila stvaralačka aktivnost i konstruktivna kritika.
4. **Odnosi među veterinarima moraju proizilaziti iz** **časti i poštenja i biti u duhu etike i moralnih vrlina i načela**.
5. Veterinar treba da bude član profesionalnog udruženja i društava veterinara, da pomaže njihov rad i aktivnosti, promoviše njihove inicijative, ističe moralne i materijalne interese profesije i staleža, vodeći računa o **višim interesima udruženja, društva i struke.**

Tokom meseca decembra, Upravni odbor je doneo više odluka na elektronskim sednicama u skladu sa članom 2. Poslovnika o radu, pri čemu je iste predsednik bio u obavezi da primeni shodno članu 23. tačka 12. Statuta VKS. Suprotno toj obavezi, predsednik je odluke UO smatrao predlozima, prosleđivao drugim telima Komore i Regionalnim odborima na dalje razmatranje, ignorisao odluke i sprečavao njihovu primenu.

U nizu propusta, propuštena je još jedna sjajna prilika koja se Komori ukazala – da ojača svoj položaj na društveno institucionalnoj mapi Srbije stupanjem u odnos podrške i saradnje sa Advokatskom komorom Srbije, kao jednom od najuticajnijih strukovnih organizacija sa najjačim lobijem.

Od prvog kontakta 04.12.2015 sa predsednikom AKS koji je izdvojio vreme i pozvao nas da injiciramo i zakažemo zvanični sastanak na nivou predsednika radi dogovora i potpisivanja sporazuma o međusobnoj saradnji i podršci, o čemu je predsednik VKS kao zakonski zastupnik Komore bio blagovremeno obavešten, uzimajući u obzir da Statutarna obaveza svih članova svih organa i tela Komore da štite i deluju u interesu Komore, predsednik VKS nije imao volje da zakaže sastanak niti d aučini bilo kakav korak u približavanju dve Komore.

Potpisivanje Sporazuma o saradnji i podršci je bilo u interesu i Komore i struke u celini, sobzirom da bi se time iza svakog našeg delovanja našao i uticaj i podrška AKS.

Ovakvim nezainteresovanim ponašanjem povređeni su interesi Komore i struke,Statut,Kodeks i DEP, čime čime su nanete nesagledive posledice po ugled Komore, a sve zarad samopromocije, borbe za opstanak u organima VKS, širenja uticaja i eliminacije zamišljene konkurencije, predsednik komore je nizom postupaka prekoračio ovlašćenja a brojna zloupotrebio, sve na štetu Komore i veterinarske struke u celini.

Pravilnik o pomoći donet na slupštini 25.04.2015 na koji Ministarstvo poljoprivrede i zaštite životne sredine nije dalo saglasnost (dopis od 10.12.2015 ) o čemu nije upozoren UO da nesme da primenjuje pravilnik kao i da donosi Odluke o pomoći, ni pre stizanja spornog dopisa, a čime je sakrivena bitna informacija od značaja za zakonitost i pravilnost rada Upravnog odbora od strane predsednika VKS. Time je prekršen Zakon o veterinarstvu i to kao odgovorno lice u Komori stavivši na sajt Komore Obaveštenje o isplati solidarne pomoći 22.12.2015 a da saglasnost na taj opšti akt nije data.

**Predsednik Komore je odgovorno lice u pravnom licu, i kao takav je morao poštovati Zakon i upozoriti UO da nesme donositi Odluke o pomoći kolegama veterinarima dok saglasnost nebude dobijena.Takođe je bio u obavezi da obavesti UO da je saglasnost uskraćena s obzirom da je prema pravilniku UO nadležan za donošenje svake pojedinačne odluke o pomoći, koja se nemože primenjivati retroaktivno na već donešene odluke čak i da saglasnost stigne sutra.**

**Navedenim delovanjem predsednik Komore je prekršio Zakon o veterinarstvu i Statut, kao i Pravilnik o radu UO, koji je obavezan da poštuje.**

Upravni odbor VKS zajedno sa Skupštinom VKS mora stati na put pokušaju jednog čoveka da preuzme sva ovlašćenja svih organa i tela Komore u svoje ruke, pokušaju da se potpuno degradira veterinarska profesija i uništi Komora kao institucija i kao jedini mehanizam odbrane dostojanstva i prava veterinara u današnjem Društvu.

Stoga predlažem da Upravni odbor, odnosno njeni članovi stanu u časnu odbranu Komore kao institucije i veterinarske struke kao profesije od ogromnog društvenog značaja i donese odluku o podnošenju zahteva za razrešenje predsednika VKS Radoša Railića.

Milan Đorđević, član Upravnog odbora VKS